वेतन वृद्धि के लिए भारतीय मजदूर संघ ने निकाली रैली
भास्कर संवाददाता | आनंदपुर साहिब
साझेफोरमके आह्वान पर जेनरेशन सर्कल दफ्तर आनंदपुर साहिब के आगे सिविल सब डिवीजन, स्टोर व्हीकल के कर्मचारियों ने जागृति रैली निकाली। भारती मजदूर संघ और इंप्लाइज फैडरेशन के नुमाइंदों ने शिरकत की।
उन्होंने कहा कि पंजाब राज्य बिजली बोर्ड के भंग होने के बाद बिजली मुलाजिमों का जो शोषण शुरू हुआ है, वह कभी पहले नहीं हुआ। पंजाब सरकार द्वारा दिसंबर 2011 को वोटों की सियासत करके पंजाब सरकार के मुलाजिमों को पे बैंड ग्रेड पे में बढ़ोतरी की गई थी, लेकिन यह बढ़ोतरी लागू नहीं की। जनवरी 2013 के संशोधन स्केल में कर्मचारियों को अन्य घाटा पड़ेगा। पे ग्रेड में जो बढ़ोतरी की है उसमें त्रुटियां हैं। इस दौरान पे बैंड में बढ़ोतरी करने, ग्रेड पे में त्रुटियों को दूर करने, 23 साला स्केल बिना शर्त मुलाजिमों पर लागू करने, ठेकेदारी सिस्टम बंद करने, 4 हजार बेरोजगार लाइनमैनों की भर्ती करने की मांग की गई। उन्होंने बताया कि 20 जनवरी को पटियाला आफिस में मुलाजिम धरना देंगे। इस मौके पर महासचिव शाम सुंदर, जीत राम, गुरदयाल सिंह ने भी संबोधन किया।
hin_Deva bho_Deva hin_Deva hin_Deva